First-person view (radio-ohjaus)

FPV (, First Person View tai  tai ) tarkoittaa näkökulmaa ja sen tekniikkaa tilanteessa, jossa osallistuja seuraa kauko-ohjattavaa laitetta tai simulaatiota tapahtuman toimijan näkökulmasta. Osallistuja voi olla aktiivinen tekijä (esimerkiksi miehittämättömän ilma-aluksen lennättäjä, kauko-ohjattavan maanpäällisen tai vedenalaisen laitteen tai RC-pienoismallin ohjaaja) tai jaetun videosignaalin tapauksessa tapahtumia seuraava katselija tai opiskelija. Simuloinnissa seurattava tapahtuma voi olla myös ennalta nauhoitettu esimerkiksi kirurgisen leikkauksen  opiskelemista varten (vaikeasti toistettava harjoitteluolosuhde). Mikäli ohjaajalle välitetään stereokuvaa (stereoscopic-FPV) kauko-ohjattavalta laitteelta, arvioidaan hänen vasteensa paranevan esimerkiksi parantuvan etäisyyden havainnoinnin vuoksi.

pienoiskuva|Radio-ohjattavan lennokin ohjausta FPV-toimintoa käyttäen. Ohjaajalla on FPV-lasit silmillään; nämä lasit ovat kaapelilla kiinni radiovastaanottimessa. Avustaja seuraa ilma-alusta ja kääntää vastaanottimen antennia hyvän radiokuuluvuuden ylläpitämiseksi.
Ehkä tavallisin FPV-laitetoteutus on videokameralla varustetun miehittämättömän ilma-aluksen (UAV) sekä sen ohjaajan silmien eteen kiinnitettävän katselulaitteen (FPV-lasit; ) ja kauko-ohjaimen yhdistelmä. Tiedonvälitys videosignaalia lähettävän kauko-ohjattavan laitteen ja vastaanottimen välillä tapahtuu yleensä radioteitse. Muitakin kuin radiotaajuuksia voi olla käytössä joissain tapauksissa; vedenalaisten laitteiden ohjaamisessa voidaan viestiä esimerkiksi akustisesti tai kaapelia pitkin. Usein vastaanottimen saama videosignaali voidaan jakaa katselijoille. Sotilaallisessa käytössä FPV-valokuitudroonit ovat yleistyneet voimakkaasti vuodesta 2024 lähtien, esimerkkinä venäläisvalmisteinen Uškuinik KVN.

Useassa maissa, esimerkiksi Euroopan unionin alueella on käytössä miehittämättömiä ilma-aluksien (UAV) FPV-lennätystä koskevia säädöksiä. Jos UAV:n ohjaajalla on FPV-lasit silmillään lennätyksen aikana, hänellä tulee olla avustaja, jolla on koko lennätyksen ajan esteetön näkymä kauko-ohjattavaan ilma-alukseen.

Lähteet

Aiheesta muualla

Luokka:Viestintätekniikka
Luokka:Miehittämättömät ilma-alukset
Luokka:Pienoismallit